สวัสดีค่ะดิฉันคลอดวันที่12ตุลาคมหลังคลอด1วันพยาบาลฉีดยาคุมแบบ3เดือนให้ค่ะพยาบาลนัดฉีดอีกรอบวันที่25ธันวาคมอ่ะ แต่ดิฉันไปฉีดที่คลินิคและเปลี่ยนเป็นแบบ1เดือน เมื่อวันที่ 27 ธันวาคมค่ะ คุณบอกว่าประจำเดือนจะมาเป็นปกติ ครบกำหนดคุณนัดฉีดอีกทีวันที่ 24 มกราคมค่ะ แต่วันนี้ประจำเดือนยังไม่มาเลยค่ะ เกิดจากอะไรคะ
สวัสดีค่ะ หากหลังคลอดได้ 1 วัน ได้ทำการฉีดยาคุมกำเนิดเลย ยาฉีดก็จะออกฤทธิ์ในการป้องกันการตั้งครรภ์ได้ทันที และหากกำหนดนัดฉีดยาคุมเข็มต่อไปคือวันที่ 25 ธ.ค. แต่ได้ไปฉีดวันที่ 27 ธ.ค. แม้จะช้าไป 2 วัน แต่การออกฤทธิ์ก็จะยังคงเป็นไปอย่างต่อเนื่องอยู่ค่ะ ทั้งนี้ หากเปลี่ยนเป็นชนิดที่ฉีดทุก 1 เดือน ซึ่งเป็นฮอร์โมนชนิดรวม อาจมีผลต่อการหลั่งน้ำนม ทำให้น้ำนมลดน้อยลงได้ แต่หากไม่ได้ให้นมลูกแล้ว การฉีดในเข็มต่อไป ก็ควรฉีดในวันที่ 24 ม.ค. 63 ค่ะส่วนการที่ประจำเดือนไม่มา อาจเพราะเยื่อบุโพรงมดลูกยังคงฝ่อบางอยู่ จากผลของยาฉีดชนิด 3 เดือนค่ะ ไม่น่าเกิดจากการตั้งครรภ์ แต่หากกังวล ก็ให้ลองตรวจหาการตั้งครรภ์ดู หากตรวจไม่พบ ก็สามารถฉีดเข็มต่อไปได้เลย ส่วนเยื่อบุโพรงมดลูก ก็จะค่อยๆ กลับมาเป็นปกติ และมีประจำเดือนมา แต่ในบางครั้ง ก็อาจไม่มีประจำเดือนมาตลอดที่ฉีดยาคุมเลยก็ได้ค่ะ แม้จะเป็นชนิด 1 เดือนก็ตาม